[{"text_idx": "#000000", "text": "Elurikkuse andmeportaali missiooniks on teha Eestis esinevate liikide info u\u0308hest kohast leitavaks ja allalaetavaks."}, {"text_idx": "#000001", "text": "eElurikkus on Eesti elurikkuse ehk bioloogilise mitmekesisuse andmeportaal. Selle kaudu tehakse ko\u0303igile soovijatele ka\u0308ttesaadavaks Eesti liikide leiud, sh. teaduskogudes ja biopankades talletatud eksemplarid ning proovid, DNA po\u0303hised ja inimese poolt tehtud liikide vaatlused, uurimisto\u0308o\u0308de andmed ning muu liikidega seotud info. eElurikkuse andmeressursi moodustavad avaandmetena ka\u0308ttesaadavad andmebaasid. Valdavalt on tegemist andmebaasidega mida hallatakse platvormil PlutoF (plutof.ut.ee) aga na\u0308iteks ka Keskkonnaministeeriumi EELIS vaatluste andmebaas. Nende andmebaaside omanikeks on teadlased, harrastusuurijad, riiklikud ja teadusasutused. Kui sa soovid oma vo\u0303i sinu asutuse andmeid eElurikkuse portaalis na\u0308ha siis vo\u0303ta meiega u\u0308hendust info@elurikkus.ut.ee"}, {"text_idx": "#000002", "text": "Milline on avalike andmete kasutuspoliitika?"}, {"text_idx": "#000003", "text": "eElurikkuse portaalis kuvatavad andmed on valdavalt vabalt allalaetavad ja kasutatavad. Ta\u0308pseid kasutuslitsentse saab vaadata menu\u0308u\u0308st Andmeressursid, sest andmebaasidel vo\u0303ivad olla veidi erinevad litsentsid. Andmete kasutamine analu\u0308u\u0308sideks vm otstarbeks on vaba, aga eeldab neile viitamist.\nLehel kuvatud multimeediafailide (pildid, helid ja videod) o\u0303igused kuuluvad faili omanikule ja/vo\u0303i autoritele."}, {"text_idx": "#000004", "text": "Elurikkuse andmeportaali algus langeb 2001.a. su\u0308gisesse. Tollase Zooloogia ja Botaanika Instituudi (Eesti Maau\u0308likool) to\u0308o\u0308tajad Urmas Ko\u0303ljalg ja Aavo Kuslapuu lo\u0303id siis esimese relatsioonilise andmebaasi. Selle eesma\u0308rgiks oli hallata teaduskogudes talletatud elusaid ja prepareeritud eksemplaride andmeid, sh. geenija\u0308rjestused ning siduda need seente ja taimejuurte vahelise kooselu, so. mu\u0308koriisa andmestikuga. Sama aasta lo\u0303pus u\u0308hines arendusmeeskonnaga Tartu U\u0308likooli geenitehnoloogia u\u0308lio\u0303pilane Kessy Abarenkov. Teksti lo\u0303pus on andmebaasi tabelite joonis aastast 2003. Algselt oli peamiselt tegemist teadlaste rahvusvahelise kogukonna UNITE globaalse andmestikuga, millest Eestiga seotud andmestik moodustas va\u0308ikese osa. Aastatel 2003-2004 liikus arendusto\u0308o\u0308 Tartu U\u0308likooli kus taastatud loodusmuuseumi ning o\u0308koloogia ja maateaduste instituudi juures hakkas arenema andmehalduse alane teadusto\u0308o\u0308. Aastaks 2006 kasutasid sama andmehalduse platvormi juba mitmed Eesti teaduskogud ja to\u0308o\u0308ru\u0308hmad. Seeto\u0303ttu kasvas andmebaasides kiiresti Eestist leitud liikide info hulk ja tekkis reaalne vo\u0303imalus avada Eesti liikide andmeportaal. Lisaks eelnimetatud kolmele liitus arendusto\u0308o\u0308ga Ivar Puura. Tema initsiatiivil algatati 2007.a. projekt publikatsioonides esinevate Eesti liikide info digitaliseerimiseks. Selles to\u0308o\u0308s osalesid paljud Eesti taksonoomid ja 2008.a. oli andmebaasides piisavalt palju infot, et avada avalik eElurikkuse portaal. Oluline panus portaali vaatluste osa arenemisel oli ornitoloogidel, kes Margus Otsa juhtimisel hakkasid portaali kasutama enda igapa\u0308evases to\u0308o\u0308s. Andmeportaali u\u0308ks esimesi versioone on na\u0308ha joonisel 2 ning joonistel 3, 4 ja 5 on na\u0308ha kuidas sama liigi infolehed on ajas ta\u0308ienenud.2018.a. ta\u0308histati seega elurikkuse andmeportaali ku\u0308mnendat aastapa\u0308eva ja sellega seoses avati ta\u0308iesti uuel, nn. Atlas of Living Australia tarkvaral po\u0303hinev portaal. Uue portaali arendas va\u0308lja PlutoF platvormi to\u0308o\u0308ru\u0308hm (plutof.ut.ee/team). Andmeportaali uut versiooni rahastas Haridus- ja teadusministeerium la\u0308bi Eesti teaduse taristu teekaardi objekti NATARC (natarc.ut.ee)."}, {"text_idx": "#000005", "text": "PlutoF tabelite struktuur aastast 2003"}, {"text_idx": "#000006", "text": "Joonis 2. eElurikkus portaali to\u0303mmis aastast 2008"}, {"text_idx": "#000007", "text": "Hariliku pa\u0308evakoera (Arctia caja) liigileht"}]